ווביט וורקו מנגסטו

**ווביט וורקו מנגסטו** (נולדה באתיופיה ב-22 בפברואר 1974), היא סופרת, מרצה לחינוך, ומשוררת ישראלית.

## ביוגרפיה
מנגסטו נולדה בכפר גוולוטוש שבאתיופיה ב-22 בפברואר 1974. בהיותה ילדה צעירה, עלתה לישראל עם משפחתה במסע רגלי מאתיופיה למחנה פליטים בסודן. שם המתינו למעלה משנה לעליה לישראל בתנאים קשים.  עם עלייתה לארץ התגוררה בתחילה במרכז קליטה בצפת ולמדה בהמשך באולפנת בני עקיבא סגולה בקרית מוצקין ובכפר הנוער ימין אורד. לאחר מכן עברה להתגורר ברמלה וכיום מתגוררת בנס ציונה.

ווביט כתבה חמישה ספרים על יהודי אתיופיה על מנת לשמר את המורשת וההיסטוריה שלהם.

בעלת תואר בוגר בחינוך בלתי פורמלי, תואר מוסמך במנהל חינוכי מטעם אוניברסיטת בר-אילן ותואר דוקטור לחינוך מטעם בית הספר לחינוך של האוניברסיטה העברית. כמו כן עברה השתלמויות אקדמיות בהנחיית קבוצות, במכללת אחווה במנהיגות חינוכית, בבית ספר למנהיגות מנדל, ירושלים, תעודת הוראה בתורה שבעל פה, באוניברסיטת בר-אילן ובאבחון דינמי במכון פוירשטיין ירושלים, והיא מנחת סדנאות מוסמכת בקשיבות (מָיינְדְפוּלְנֶס) מטעם אוניברסיטת תל אביב. מנגסטו מרצה במכללה האקדמית לחינוך ע"ש דוד ילין בחוג לחינוך בלתי פורמלי, במכללת דוד ילין בחוג לתואר שני בתחום ילדים ונוער במשבר, הגירה ורב תרבותית, באוניברסיטה העברית בבית ספר לחינוך ובתוכנית רבבים ובמכללת אחווה בקורס ילדים ונוער במשבר הגירה ורב תרבותית.

בין פעילויותיה האקדמיות ניתן למצוא שותפות במחקר השוואתי על נשירה גלויה וסמויה של ילדי עולים וקבוצות מיעוט, חברות בוועדה של המועצה להשכלה גבוהה, תוכנית להרחבת הנגישות להשכלה גבוהה ליוצאי אתיופיה, תקנון ומינוי ועדת היגוי להנגשת ההשכלה הגבוהה לאוכלוסיית יוצאי אתיופיה וחברות בתוכנית עמיתי אייסף (ISEF Fellows) לתלמידי דוקטורט.

מלבד עבודתה באקדמיה, מנגסטו משמשת כמפקחת ארצית בתוכנית לקידום נוער עולה בסיכון ושותפה בפיתוח תוכניות לימודים לנוער בסיכון במשרד החינוך. כמו כן, היא מתנדבת בעמותת "עולים ביחד" ובוועד קרן אייסף.

מנגסטו חברה באגודת הסופרים העבריים בישראל.

## ספריה
* "אלמז פוסעת בשבילי ילדותה", הוצאת אוריון, 2015. הספר נכתב כדי לספר את סיפורה של אלמז, ילדה שנזכרת בחוויותיה מהחיים באתיופיה לפני מסע העלייה לישראל, טומן בחובו הצצה מרגשת אל החיים והתרבות של ישראלים יוצאי אתיופיה, סיפורים אשר מצלחים להכניס את הקורא אל עולמה של אלמז, ילדה ישראלית, המתכתבת עם הזהות הדואלית דו תרבותית שלה,עם זיכרונות מהחיים הקודמים שלה.
* "פצע פתוח" - יהודי אתיופיה תחת הכיבוש האיטלקי (יחד עם דניאל בלטה) הוצאת אוריון, 2017: ספר החושף פרק בהיסטוריה הכאובה של היהודים באתיופיה – תקופת הכיבוש האיטלקי – דרך סיפוריהם של זקני הקהילה שעברו בילדותם מאורעות של רדיפה ורצח.
* "אני רצה לאחור" (שירה), הוצאת ארגמן-מיטב, 2022
*,Almaz Walks Down the Paths of Her Childhood הוצאת גפן
* "אדיסה מגלה לכולם את-יופיה", הוצאת גפן, 2022
* "חסידת ירוסלם" (שירה),הוצאת עמדה, 2024. עורך הספר יחזקאל רחמים.
* ד"ר שרית ברזילאי, ד"ר ווביט וורקו-מנגיסטו "יוצאות מגדרן: נשים יוצרות סיפור חדש" הוצאת ש.זק, 2024 : סיפורן של עשר נשים אמיצות ששבר מוסכמות חברתיות.
* "סמן (סימיאן) - מקור המעיין של יהודי אתיופיה : הרי סמן בהיסטוריה של קהילת בתה ישראל", הוצאת פרדס, 2025: סיפורו של חבל ארץ באתיופיה ששימש כמרכז פוליטי ורוחני של קהילת בתה ישראל במשך מאות שנים. הספר נכתב עם ד"ר בר קריבוס.

## פרסומים אקדמיים עיקריים
### בכתבי עת אקדמיים
* וורקו-מנגסטו וגבי הורנצ'ק ג', נשירה סמויה ממערכת החינוך בקרב מתבגרים יוצאי אתיופיה, כתב עת הגירה ח ',2018 עמ' 46 - 63


* Worku Mengisto, W., & Horenczyk, G. (2019). Hidden and actual dropout from the education system among adolescents of Ethiopian origin in Israel. Intercultural Education, 30(5), 531-546.
* Pat-Horenczyk R., Bergman Y. S., Schiff M., Goldberg A., Cohen A., Leshem B., Jubran H., Worku - Mengisto W., Berkowitz R. and Benbenishty R. (2021). COVID-19 related difficulties and perceived coping among university and college students: the moderating role of media-related exposure and stress. European Journal of Psychotraumatology 12(1), Issue 1
* Worku Mengisto W. & Horenczyk G. (2019). Hidden and actual dropout from the education system among adolescents of Ethiopian origin in Israel. Intercultural Education 30(5), 531–546.
* Worko Mangasto,Wovite,(2023) Hidden Dropout, Actual Dropout, and Preserving Tradition and Language among Israeli Youth of Ethiopian Origin, in Education, Language and Sociology Research Vol. 4, No. 5, 2023, 20 - 32.

#### מאמרים נוספים
* מזהות למחייבות תהליך גיבוש הזהות האישית בקרב מתבגרים בני נוער ישראלים יוצאי אתיופיה, כתב עת דעות, עמוד 43–47,גיליון 98 | טבת התשפ"א דצמבר 2021 בהוצאת נאמני תורה ועבודה
* רגלי הסוחפות (שיר), בכיוון הרוח,2021
* וורקו-מנגיסטו, וגעגועים, סלון הדחויים לשירה אלטרנטיבית דו קיום,עמ' 30, נובמבר 2021
* "קשרים חברתיים, נשירה גלויה ונשירה סמויה בקרב נוער ממוצא אתיופי" כתב העת תלפיות כרך ז',תשפ"ב, עמ' 35 - 65
* אמהרית בלילה (שיר), הו!, 26, מרץ 2024

## מלגות ופרסים
* אשת השנה של אמונה 2019
* אחת מ-15 המנהלות שעשו שינוי משמעותי בשנה החולפת מטעם עיתון גלובס 2019
* פרס מתנאל בחינוך על עשייה חינוכית ייחודית המשולבת בתיאוריה מטעם מכון ון ליר בירושלים, 2013
* פרס היצירה לסופרים עבריים ע"ש לוי אשכול, 2024
* ציון לשבח מטעם רעיית הנשיא תשפ"ה

## משפחה
ד"ר ווביט ורקו מנגסטו נשואה ולה 2 ילדים. המשפחה גרה בנס ציונה. היא דודתו של שי סנדקה, המשתתף כצ'ייסר בשעשועון הטלוויזיה "המרדף".

## קישורים חיצוניים

* הספרים של ד"ר ווביט ורקו מנגסטו, באתר הספרייה הלאומית, בירושלים
* ד"ר ווביט ורקו מנגסטו - בית הספר לחינוך - האוניברסיטה העברית
* ד"ר ווביט ורקו מנגסטו באתר בכיוון הרוח
* 
* 
* עופרה עופר אורן "ווביט וורקו מנגסטו, "חסידת ירוסלם": המסע אל הארץ המובטחת" באתר סופרת ספרים, 2 ביוני 2024
* 
* 
* יעל רן, "עט לשירה - חסידת יְרוּסָלֵם - המלצה על ספר השירה מאת ווביט וורקו מנגסטו", באתר חדשות פתח תקווה, יוני 2024
* שניר פלג, "חסידת ירוסלם / ווביט וורקו מנגסטו", באתר ביקורות הספרים של שניר פלג, 23 ביולי 2024
* 
* המשוררת ד"ר ווביט וורקו מנגסטו מתארחת בפינתו של מירון ח. איזקסון בגל"צ
* עפרה נחמד - השראה לאושר 133 לקט - שניקה שקד, ד"ר ווביט וורקו מנגיסטו אשת חינוך החל מ-01:52]
* ד"ר ווביט וורקו מנגיסטו ממליצה על ספרו של ויקטור פראנקל "האדם מחפש משמעות"
* השיר השבועי עם אילן ברקוביץ' - "כנף גדולה תיפרש" של ווביט וורקו

#### משיריה

* 
* 
* 
* 
* 

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:סופרים כותבי עברית
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: מדעי החברה
קטגוריה:נס ציונה: אישים
קטגוריה:ישראליות ילידות אתיופיה
קטגוריה:ישראלים ילידי אתיופיה
קטגוריה:ישראליות שנולדו ב-1974
קטגוריה:ישראלים שנולדו ב-1974